CELEX: C2005/217/40
Language: hu
Date: 2005-09-03 00:00:00
Title: A Bíróság ítélete (negyedik tanács) 2005. július 7. a C-304/04. és C-305/04. sz., (a Gerechtshof te Amsterdam előzetes döntéshozatal iránti kérelme) a Jacob Meijer BV, illetve az Eagle International Freight BV kontra Inspecteur van de Belastingdienst ügyben (Közös Vámtarifa – Számítógépes hangkártyák tarifális besorolása – A 2086/97 és a 2261/98 rendelet érvényessége)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/21
            
         
      A BÍRÓSÁG ÍTÉLETE
   
   (negyedik tanács)
   2005. július 7.
   a C-304/04. és C-305/04. sz., (a Gerechtshof te Amsterdam előzetes döntéshozatal iránti kérelme) a Jacob Meijer BV, illetve az Eagle International Freight BV kontra Inspecteur van de Belastingdienst ügyben (1)
   
   (Közös Vámtarifa - Számítógépes hangkártyák tarifális besorolása - A 2086/97 és a 2261/98 rendelet érvényessége)
   (2005/C 217/40)
   Az eljárás nyelve: holland
   A C-304/04. és C-305/04. sz. egyesített ügyekben, az EK 234. cikk alapján benyújtott előzetes döntéshozatal iránti kérelmek tárgyában, amelyeket a Gerechtshof te Amsterdam (Hollandia) a Bírósághoz 2004. július 19-én érkezett, 2004. július 13-i határozataival terjesztett elő az előtte a Jacob Meijer BV (C-304/04), illetve az Eagle International Freight BV (C-305/04) és az Inspecteur van de Belastingdienst – Douanedistrict Arnhem között folyamatban lévő eljárásokban, a Bíróság (negyedik tanács), tagjai: K. Lenaerts tanácselnök, N. Colneric és M. Ilešič (előadó) bírák, főtanácsnok: J. Kokott, hivatalvezető: R. Grass, 2005. július 7-én meghozta ítéletét, amelynek rendelkező része a következő:
   A vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletének módosításáról szóló, 1997. november 4-i 2086/97/EK, illetve 1998. október 26-i 2261/98/EK bizottsági rendeletek érvénytelenek a tekintetben, hogy azok az alapügyben érintettekhez hasonló számítógépes hangkártyákat a Kombinált Nómenklatúra 8543 89 79 vámtarifa-alszáma alá sorolják.
   
      (1)  HL C 228., 2004.9.11.